DEĊIŻJONI Nru. 198
tat-23 ta' Marzu 2004
Dwar it-tibdil u l-waqfien ta' l-użu tal-mudell tal-formoli meħtieġ għall-applikazzjoni tar-Regolamenti tal-Kunsill (KEE) Nru 1408/71 u 574/72.
(E 110, E111, E 111B, E 113, E 114, E 119, E 128 u E 128)
(Test b'relevanza għaż-ŻEE u l-ftehim bejn l-UE u l-Isvizzera)
(2004/562/KE)
IL-KUMMISSJONI AMMINISTRATTIVA DWAR IS-SIGURTÀ SOĊJALI GĦALL-ĦADDIEMA MMIGRATI,
Wara li kkunsidrat l-Artikolu 81(a) tar-Regolament tal-Kunsill (KEE) Nru 1408/71 ta' l-14 ta' Ġunju 1971 dwar l-applikazzjoni ta' l-iskemi tas-sigurtà soċjali għall-persuni mpjegati, għal min jaħdem għal rasu u għall-membri tal-familji tagħhom li jiċċaqilqu fil-Komunità (1), li taħtu l-materji amministratttivi kollha li joħorġu mir-Regolamnet (KEE) Nru. 11408/71 u r-regolamenti sussegwenti huma fil-kompetenza tal-Kummissjoni Amministrattiva,
Wara li kkunsidrat l-Artikolu 2(1) tar-Regolament tal-Kunsill (KEE) Nru 574/72 (2) tal-21 ta' Marzu 1972, li taħtu t-tfassil ta' mudelli ta' dokumenti meħtieġa għall-applikazzjoni tar-regolamenti huwa fil-kompetenza tal-Kummissjoni Amministrattiva,
Wara li kkunsidrat id-Deċiżjoni Nru 153 tas-7 ta' Ottubru 1993dwar il-mudelli tal-formoli meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 572/72 (E 001, E 103 sa E 127), (3)
Wara li kkunsidrat d-Deċiżjoni Nru 168 tal-11 ta' Ġunju 1998 tal-Kummissjoni Amministrattiva dwar is-Sigurtà Soċjali għall-Ħaddiema Mmigrati dwar l-emendi fil-formoli E 121 u E 127 u t-twaqqif ta' l-użu tal-formola E 122 (4);
Wara li kkunsidrat id-Deċiżjoni Nru 177 tal-5 ta' Ottubru 1999 tal-Kummissjoni Amministrattiva dwar is-Sigurtà Soċjali għall-Ħaddiema Mmigrati fuq il-formoli meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 572/72 (E 001, E 128 sa E 128) (5),
Wara li kkunsidrat id-Deċiżjoni Nru 179 tat-18 ta' April 2000 tal-Kummissjoni Amministrattiva dwar is-Sigurtà Soċjali għall-Ħaddiema Mmigrati fuq il-forom mudell meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 574/72 (E 111, E 111 B, E 113 sa E 118 u E 125 sa E 127) (6);
Wara li kkunsidrat id-Deċiżjoni Nru 187 tas-27 ta' Ġunju 2002 tal-Kummissjoni Amministrattiva dwar is-Sigurtà Soċjali għall-Ħaddiema Mmigrati fuq il-forom mudell meħtieġa għall-applikazzjoni tar-Regolamenti tal-Kunsill (KEE) Nru 1408/71 u (KEE) Nru 574/72 (E 111 u E 111B) (7);
Wara li kkunsidrat id-Deċiżjoni Nru 191 tas-17 ta' Ġunju 2003 tal-Kummissjoni Amministrattiva dwar is-Sigurtà Soċjali għall-Ħaddiema Mmigrati dwar it-tibdil tal-formoli E 111 u E 111B bit-tessera Ewropea tas-sigurtà fuq is-saħħa (8),
Billi:
(1)
Hemm bżonn illi jiġu adattati l-formoli meħtieġa għall-applikazzjoni tar-Regolamenti (KEE) Nru 1408/71 u (KEE) Nru 574/72 fir-rigward tad-dħul fl-Unjoni Ewropea ta' l-għaxar Stati Membri fl-1 ta' Mejju 2004;
(2)
Mill-1 ta' Ġunju 2004 il-formoli E 111 u E 111B ser jinbidlu bit-tessera Ewropea tas-sigurtà fuq is-saħħa skond il-proċeduri stipulati fid-Deċiżjoni 191. Madanakollu, il-formoli E 111 u E 111B, mogħtija wara l-31 ta' Mejju 2004, ser jibqgħu validi sal-31 ta' Diċembru sakemm id-data ta' l-iskadenza msemmija fihom ma tkunx aktar tard minn dik id-data;
(3)
Apparti minn hekk, l-Istati Membri msemmija fil-lista annessa mad-Deċiżjoni Nru. 197 tat-23 ta' Marzu 2004ingħataw perijodu ta' transizzjoni għall-introduzzjoni tat-tessera Ewropea tas-sigurtà fuq is-saħħa. Għaldaqstant l-istituzzjonijiet kompetenti ta' dawn l-Istati Membri ser ikomplu joħorġu l-formoli E 111 fuq il-bażi tal-mudell riprodott fl-Anness ta' din id-Deċiżjoni sal-31 ta' Diċembru 2005;
(4)
Ir-Regolament (KE) Nru. 631/2004 (9) tal-Parlament Ewropew u tal-Kunsill emenda r-Regolament (KEE) Nru 1408/71 b'tali mod illi mill-1 ta' Ġunju 2004 il-kategoriji kollha ta' persuni assigurati huma ntitolati għall-benefiċċji mhux finanzjarji li jkunu neċessarji għal raġunijiet mediċi tul waqfa fi Stat Membru ieħor. Għaldaqstant il-formoli E 110, E 128 u E 128B ser isiru superfluwi minn dik id-data. Apparti minn hekk, sa minn dik id-data, il-formola E119 2 tirrigwarda biss il-benefiċċji kontanti;
(5)
Skond ir-Regolament KE imsemmi hawn fuq, il-paragrafi 6 u 7 ta' l-Artikolu 17 tar-Regolament (KEE) Nru 574/72 ser jitneħħew mill-1 ta' Ġunju 2004. Għalhekk huwa neċessarju li jieqaf l-użu tal-formoli E 113 u E 114;
(6)
Il-Ftehim dwar iż-Żona Ekonomika Ewropea (Ftehim ŻEE) tat-2 ta' Mejju 1992, kif supplementat bill-Protokoll tas-17 ta' Marzu 1993, Anness VI, jimplementa r-Regolamenti KE Nru 1408/71 u (KEE) 574/72 fiż-Żona Ekonomika Ewropea;
(7)
Il-Komunità Ewropea u l-membri tagħha, u l-Konfederazzjoni Svizzera ffirmaw ftehim dwar il-moviment ħieles tal-persuni (Il-Ftehim ta' l-Isvizzera), li daħal fis-seħħ fl-1 ta' Ġunju 2002. L-Anness II ta' dan il-Ftehim jimplementa r-Regolamenti (KEE) Nru 1408/71 u (KEE) Nru 574/72 fir-relazzjonijiet bejn il-Komunità Ewropea u l-membri tagħha, u l-Konfederazzjoni Svizzera.
(8)
Għal raġunijiet prattiċi, għandhom jintużaw formoli identiċi fi ħdan il-Komunità, fi ħdan iż-Żona Ekonomika Ewropea u fir-relazzjonijiet bejn il-Komunità u l-Konfederazzjoni Svizzera
IDDEĊIDIET KIF ĠEJ:
1.
Il-mudell tal-formola E 119 riprodott fid-Deċiżjoni Nru 153 għandu jinbidel bil-mudell riprodott fl-anness ta' din id-Deċiżjoni.
2.
Mil-1 ta' Ġunju 2004sal-31 ta' Diċembru 2005, il-mudell tal-formola E 111 riprodott fid-Deċiżoni Nru 187 ser jinbidel bil-mudell riprodott fl-Anness ta' din id-Deċiżjoni.
3.
Il-mudelli tal-formoli E 113 u E 114 riprodotti fid-Deċiżjoni Nru 179 mhux ser jibqgħu jintużaw mill-1 ta' Ġunju 2004.
4.
Il-mudell tal-formola E 110 riprodotta fid-Deċiżjoni Nru 153, il-mudell tal-formola E 128 riprodotta fid-Deċiżoni 168 u l-mudell tal-formola E 128B riprodotta fid-Deċiżjoni 177, mhux ser jibqgħu jintużaw mill-1 ta' Ġunju 2004.
5.
L-awtoritajiet kompetenti ta' l-Istati Membri ser jagħmlu disponibbli għall-partijiet konċernati (il-persuni li għandhom dritt jagħmlu talba, l-istituzzjonijiet, eċċ.) il-formoli li jikkorrispondu mal-mudelli riprodotti fl-Anness ta' din id-Deċiżjoni.
6.
Kull formola ser tkun disponibbli fil-lingwi uffiċjali tal-Komunità. Il-mudelli ser ikunu mfassla b'tali modd illi l-verżonijiet lingwistiċi differenti jkunu jaqblu perfettament.
7.
Id-deċiżjoni għandha tkun ippubblikata fil-Ġurnal Uffiċjali ta' l-Unjoni Ewropea. Din id-deċiżjoni ser tidħol fis-seħħ fl-1 ta' Mejju 2004.